**ÜZLETI TERV**

**\* 2017 \***

Savaria Turizmus Nonprofit Kft.

Készítette: Savaria Turizmus Nonprofit Kft.

Ügyvezető: Grünwald Stefánia

/Szombathely, 2017. március 30./

Ügyvezető aláírása

**Költségvetési és pénzügyi terv 2017**

**Pénzforgalmi terv 2017**

**2016. évi pénzmaradvány**

2017. évi nyitó pénzkészlet: 40 108 000,- Ft

2016. évre vonatkozó pénzmozgások: 4 628 000,- Ft

**2017. évre figyelembe vehető pénzmaradvány 44 736 000,- Ft**

A 2016. évi pénzmaradvány három fő tételből fakad:

2015. és 2016. évre vonatkozó pályázatok, pénzügyi elhatárolások feloldása

* NYDOP támogatás elhatárolás feloldása
* CICLING AT-HU támogatás elhatárolás feloldása
* 2016. évi Szent Márton támogatás elhatárolás feloldása

**Tervezett működési bevételek 2017**

**Bruttó árbevétel: 45 916 000,- Ft**

A Kft. 2016. évi alaptevékenységéből származó vállalkozói bevételek:

* A Tourinform Iroda bizományosi termék / könyvek, ajándéktárgyak, Hungary Card, Nemzetközi Diákigazolvány, kerékpár kölcsönzés stb./, saját termékek értékesítési jutaléka
* Bérleti díjak / OTP pénzváltó automata, OK Money pénzváltó /
* Egyéb szolgáltatás és reklámügynöki tevékenység / éves vagy időszaki reklám vagy egyéb megállapodások, felületértékesítések, idegenvezetés, turisztikai programcsomagok értékesítése stb./
* Haladás labdarúgó mérkőzések jegyértékesítése- jutalék
* Szent Márton ajándéktárgyak /könyvek, emlékívek, emléktárgyak/
* Karneváli, vállalkozói bevétel /kitelepülők bérleti díja, jegybevételek, ajándéktárgyak forgalmazásából származó kereskedelmi bevétel/

A Kft. vállalkozói tevékenységéből származó tervezett bevétele a 2017-ben várhatóan növekszik, ami a tervezett szolgáltatásfejlesztés következményeként realizálódhat. A Kft. a Tourinform Iroda szolgáltatásbővítéséből eredő árbevétellel is számolhat a 2017. évben, melyet első sorban a kiépíteni kívánt turisztikai csomagajánlatok /a környező fürdővárosok vendégeinek Szombathelyre történő utaztatása programszervezéssel, étkezéssel és városi idegenvezetéssel/ értékesítéséből származó bevételt jelent.

Karneváli, vállalkozói bevétel:

**Szponzori támogatás, reklámbevétel 12 735 000,- Ft**

**Kereskedelmi bevételek (helypénz, vendéglátás, belépők) 26 000 000,- Ft**

A Savaria Történelmi Karnevál megszervezése a **23/2015. (I.29.) Kgy. sz.** határozat értelmében a Kft. feladata. A Kft. a Savaria Történelmi Karnevál szervezését illetően együttműködési megállapodást kötött a Savaria Történelmi Karnevál Közhasznú Közalapítvánnyal. A megállapodás értelmében a szervezési feladatok és ennek megfelelően a hozzájuk rendelt költségek megoszlanak a Kft. és a közalapítvány között.

Jelen üzleti terv I. sz. mellékletében kerül részletezésre a Savaria Történelmi Karnevál teljes költségvetési terve, ezen belül vállalkozási bevétele, ami főként bérleti díjakból és reklámtevékenységből származó bevételt jelent. A bérleti díjak az előző év bázis adatainak figyelembe vételével jól kalkulálhatók, szerződéses alapon biztos bevételnek számítanak. A belépőjegyekből származó bevételek idén a Közalapítványnál jelentkeznek, a reklámszerződések mértéke pedig nagymértékben függ a gazdasági makro- és mikrokörnyezettől, ezek teljesülése optimális esetben várható.

Idén az V. Sárkányhajó Fesztivál megrendezésére az üzleti terv benyújtásakor még nem áll rendelkezésre önkormányzati támogatás. Így annak kiadási és bevételi oldalával sem tudtunk a pénzforgalmi tervben számolni.

**Tervezett egyéb bevételek:**

* **SZMJV – megállapodás szerinti TDM szervezet működési és feladat ellátási támogatása 2017-ben 29 920 000,-Ft**

Annak érdekében, hogy a Kft, mint TDM szervezet működése továbbra is megfeleljen a Nemzeti Turizmusfejlesztési Stratégiában megfogalmazott irányvonalainak, Nemzetgazdasági Minisztérium szervezeti és működési előírásainak és a Kft. valamint SZMJV Önkormányzata között létesült feladat ellátási együttműködésnek, szükséges a 2011-ben létrejött együttműködési megállapodásban foglaltak betartása. A fenti összeg Szombathely MJV Gazdasági és Városfejlesztési Bizottsága döntését figyelembe véve 5 hónapra tartalmazza a Szent Márton Programiroda 2 főállású alkalmazottjának bérét és járulékait 4 702 000,- forint értékben. **Amennyiben a Programiroda munkavállalóinak Kft-n belüli alkalmazására hosszabb időtartamban kerül sor, a fenti támogatási összeget növelni szükséges időarányosan a kiegyensúlyozott gazdálkodás érdekében.**

* **A Savaria Történelmi Karnevál megvalósításához –** a 326/2016 (X.27.) Kgy.sz. határozat értelmében várt fenntartói támogatás  **40 000 000, Ft**

**Tervezett működési kiadások 2017**

A Kft 2017. évi kiadásai két fő csoportba sorolhatóak, így szakmai feladat ellátási valamint fenntartási/ működési kiadásokról beszélhetünk.

A Kft. 2017. évre kalkulált szakmai tevékenységeihez tartozó kiadások mindegyike a Kft. Alapító Okirata szerinti alapfeladatának ellátásához szükséges, kötelezően elvégzendő, kifizetendő és elszámolandó kiadás, melyek szerződéses kötelezettségvállalásai a Kft-nek / TDM szervezetnek /lásd működési és cselekvési terv/. Ezen fő szerződések a következőek:

* Nemzetgazdasági Minisztérium TDM regisztrációs előírásai a szombathelyi TDM szervezet irányába
* Magyar Turisztikai Ügynökség Névhasználati Szerződése Tourinform Iroda működtetésére és fenntartására vonatkozóan
* Szombathely Megyei Jogú Város Önkormányzat – Savaria Turizmus NPKft. között megkötött feladat ellátási, szolgáltatási szerződés
* Szombathely Megyei Jogú Város Önkormányzata – Savaria Turizmus NPKft. között megkötésre kerülő Szent Márton program és Savaria Történelmi Karnevál megszervezésére irányuló működési valamint feladat ellátási támogatások
* Szombathelyi Turisztikai és Testvérvárosi Egyesület - Savaria Turizmus NPKft. között megkötött feladat ellátási, szolgáltatási szerződés

A fent nevezett szerződések állandó és eseti feladatok, projekttevékenységek ellátására kötelezik a Kft./TDM szervezet munkaszervezetét, így a 2017. évi legfőbb szakmai és egyben működési cél ezen feladatok hiánytalan, minőségi, eredményes elvégzése.

**Anyagköltség 9 957 000,- Ft**

A Tourinform Irodában értékesített bizományosi termékeken kívüli ajándék és reprezentatív tárgyak, Nemzetközi Diákigazolványok, anyagok beszerzési költségét és az irodaszerek beszerzési költségeit, a Savaria Történelmi Karnevál anyagjellegű ráfordításait tartalmazza.

**Igénybevett szolgáltatások: 72 575 000,- Ft**

A Kft. 2 irodát tart fent, egy front office és egy back office irodát, melyek üzemeltetési és fenntartási költségei az igénybevett szolgáltatásokon belül alacsony százalékban jelentkeznek a költséghatékony üzemeltetési szemléletmódnak köszönhetően. Az irodahelyiségek használatát Szombathely MJV Önkormányzata térítésmentesen biztosította a Kft. számára, ezért az üzleti tervben irodabérlettel nem számoltunk. A bérleti díj soron terveztük egy raktár bérleti díját, mely a turisztikai installációk, karneváli kellékek raktározására szolgál.

A TDM szervezet munkatársai számára kötelező az Országos Tourinform hálózat éves konferenciáin valamint a Országos TDM Szövetség közgyűlésein való részvétel, ezek költségeit az oktatás-konferencia költségsoron terveztük meg.

A szakértői díjak között szerepelnek a Kft. könyvelői, munkaügyi, jogi tanácsadási tevékenységei, melyek vállalkozói szerződések keretében valósulnak meg. A pénzügyi tevékenységek mennyisége és díja idén emelkedett az előző évekhez képest.

Szintén e tételek között szerepelnek a városmarketing tevékenységhez igénybe vett szolgáltatások (Utazás Kiállítás, egyéb megjelenések) és a Savaria Történelmi Karnevál – saját bevételt terhelő kiadásai, melyek elsősorban a rendezvény technikai feltételeinek, alapinfrastruktúrájának költségeit tartalmazzák (takarítás, szemétszállítás, egészségügyi ellátás, mobil illemhelyek, rendezvénytartási engedély).

**Egyéb szolgáltatások: 1 125 000,- Ft**

A Kft. tagja az Országos TDM Szervezetnek, valamint a Vas Megyei Turisztikai Szövetségnek. E két szakmai szervezet tagdíja éves szinten 350e Ft. Egyéb szolgáltatások között terveztük a bankszámla vezetés, pénzügyi tranzakciók, és a rendezvények megtartásához szükséges hatósági eljárási illetékeket is.

**Bérköltség és bérjárulékok: 31 430 000,- Ft**

E költségsor a Kft. 5 főállású munkavállalójának 12 havi, a Szent Márton Programiroda 2 főállású munkavállalójának 5 havi bérét, a Szent Márton Program elszámolásához 2017-ben foglalkoztatott megbízottak bérét valamint járulékait, a Felügyelő Bizottság egész évre vonatkozó tiszteletdíját és járulékait, utazási és kiküldetési költségeket, és minimális reprezentációt foglalja magába.

**Egyéb kiadások** között terveztük a helyi és egyéb adókat **2 064 000,-Ft**

értékben.

**Eredmény kimutatás 2017**

Amennyiben a Kft. az üzleti tervben megfogalmazott célokat és feladatokat maradéktalanul megvalósítja, a 2017-es pénzügyi évet nullszaldóval zárja.





**I.sz. MELLÉKLET – 2017. évi Savaria Történelmi Karnevál költségvetés**

